Iov.
25.
Atunci a răspuns Bildad șuhitul și a zis: 
Stăpânire și teamă sunt cu el, el face pace în locurile sale înalte. 
Este vreun număr al armatelor sale? Și peste cine nu se ridică lumina lui? 
Cum poate fi un om declarat drept înaintea lui Dumnezeu? Sau cum poate fi curat cel născut din femeie? 
Iată, nici luna nu strălucește; da, stelele nu sunt pure în ochii săi. 
Cu cât mai puțin omul, care este un vierme, și fiul omului, care este un vierme! 
